Renault Scénic

Το Renault Scénic είναι ένα αυτοκίνητο που παρήχθη από τη γαλλική αυτοκινητοβιομηχανία Renault και ανήκει στην κατηγορία των μικρομεσαίων πολυμορφικών MPV. Μάλιστα ήταν ο ιδρυτής της συγκεκριμένης κατηγορίας αυτοκινήτων στην Ευρώπη. Η πρώτη γενιά του, παρουσιάστηκε τον Νοέμβριο του 1996 και αρχικά ήταν μέλος της οικογένειας του Renault Mégane πρώτης γενιάς, φέροντας την ονομασία Renault Mégane Scénic. Από τη δεύτερη φάση της πρώτης γενιάς, που εισήχθη τον Σεπτέμβριο του 1999, αυτονομήθηκε ως μοντέλο και μετονομάστηκε σε απλά Renault Scénic. Από τον Νοέμβριο του 2016 έως το 2022 κατασκευάστηκε η τέταρτη γενιά του, ενώ σε όλες τις γενιές του αποτέλεσε έναν από τους ηγέτες σε πωλήσεις στην κατηγορία του. Η πρώτη γενιά του, επίσης, κέρδισε τον τίτλο του Αυτοκινήτου της Χρονιάς για το 1997 και μάλιστα με συντριπτική διαφορά, καθώς απέσπασε 405 πόντους, έναντι 293 πόντων του Ford Ka πρώτης γενιάς και 248 πόντων του Volkswagen Passat πέμπτης γενιάς.Από τη δεύτερη γενιά και μετά, το Renault Scénic άρχισε και συνεχίζει να προσφέρεται και σε έκδοση με μακρύτερο μεταξόνιο και επιπλέον 2 θέσεις, δηλαδή ως 7-θέσιο, με την εμπορική ονομασία Renault Grand Scénic.

 Η αρχική ιδέα για το πολυμορφικό Scénic προήλθε από το ομώνυμο πρωτότυπο αυτοκίνητο (concept car) του 1991. Η πρώτη γενιά του μοντέλου μπήκε στη μαζική παραγωγή τον Νοέμβριο του 1996 και παρουσιάστηκε σχεδόν αμέσως, μέσα στον ίδιο μήνα. Βασίστηκε στην πλατφόρμα και στα μηχανικά μέρη του Renault Mégane πρώτης γενιάς και αρχικά μάλιστα ονομαζόταν επίσημα Renault Mégane Scénic, προκειμένου να τονιστεί αυτή η συγγένεια. Τον Σεπτέμβριο του 1999, έγινε μια έντονη ανανέωση στο μοντέλο πρώτης γενιάς, που τότε επίσης μετονομάστηκε σε Renault Scénic σκέτο και έτσι αυτονομήθηκε από την παλέτα των εκδόσεων του Mégane. Η ονομασία Scénic σκέτο, διατηρήθηκε και συνεχίζεται μέχρι σήμερα. Αισθητικά, το μπροστινό μέρος άλλαξε και διαφοροποιήθηκε από του Mégane πρώτης γενιάς, ενώ επανασχεδιάστηκαν και τα πίσω φώτα. Επίσης, εισήχθησαν νέοι 16-βάλβιδοι κινητήρες, βελτιώνοντας εμφανώς τις επιδόσεις. Η Φάση 1 κυκλοφόρησε στις εξής εκδόσεις εξοπλισμού: RN RT RXE Aida Alizé Century Conquest KaleidoΗ Φάση 2 κυκλοφόρησε στις εξής εκδόσεις εξοπλισμού: AIR RT RXE RXI Authentique Conquest Dynamique Elysée Emotion Expression Privilège Sportway Alize Fairway Aigle Carminat Λίγο μετά την παρουσίαση του Renault Mégane δεύτερης γενιάς, που έγινε τον Σεπτέμβριο του 2002, παρουσιάστηκε και το συγγενικό Scénic δεύτερης γενιάς, που διέθετε μια ανάλογη σχεδιαστική φιλοσοφία. Το νέο Scénic μπήκε στην παραγωγή τον Ιούνιο του 2003 και παρουσιάστηκε μέσα στον ίδιο μήνα. Τον Απρίλιο του 2004 κυκλοφόρησε για πρώτη φορά και μια εκδοχή του με μακρύτερο μεταξόνιο και 7-θέσιο σαλόνι, το Renault Grand Scénic. Όπως και το Renault Mégane δεύτερης γενιάς, παρομοίως το συγγενικό Scénic δεύτερης γενιάς έφερε τις αντίστοιχες καινοτομίες του, με εντυπωσιακότερη την κάρτα εκκίνησης χωρίς κλειδί, με την ονομασία «Renault Card», μαζί φυσικά και με immobiliser. Από την άλλη, το μοντέλο απέκτησε ένα εντελώς διαφορετικό ταμπλό από αυτό του Mégane δεύτερης γενιάς και με έναν πίνακα οργάνων εντελώς διαφορετικό, που ήταν πλήρως ψηφιακός και ηλεκτροχρωμικός. Η δεύτερη γενιά του Scénic έφερε επίσης στάνταρ αναδιπλούμενα πίσω καθίσματα, το καθένα ξεχωριστά ρυθμιζόμενο και αφαιρούμενο, μπροστινό κάθισμα συνοδηγού αναδιπλούμενο και (σε κάποιες εκδόσεις) με πίσω τραπεζάκι, αυτόματους προβολείς και υαλοκαθαριστήρες, και μπροστινά και πίσω ηλεκτρικά παράθυρα. Τον Σεπτέμβριο του 2006, για τη σεζόν (model year) του 2007, παρουσιάστηκε στην αγορά η βελτιωμένη εκδοχή και των δύο πολυμορφικών μοντέλων. Εξωτερικά, έφεραν μια νέα μπροστινή γρίλια, μεγαλύτερο σήμα μέσα σε αυτήν, την προσθήκη της λέξης «RENAULT» στο πίσω καπό και νέες ζάντες με εντελώς διαφορετικά σχέδια. Υπήρξε αναβάθμιση και στο σαλόνι και στον εξοπλισμό τους, ενώ όλες οι εκδόσεις απέκτησαν φωτισμό LED στο σαλόνι και στον πίνακα οργάνων. Και στις 2 Φάσεις, η δεύτερη γενιά κυκλοφόρησε στις εξής εκδόσεις εξοπλισμού: Authentique Emotion Expression Dynamique Privilège Avantage Exception Sky Η τρίτη γενιά του Scénic / Grand Scénic σχεδιαστικά βασίστηκε στην τρίτη γενιά του Renault Mégane, ενώ στη μπροστινή γρίλια κληρονόμησε περισσότερα στοιχεία από το Mégane τρίτης γενιάς Coupé. Το μεγαλύτερο Grand Scénic παρουσιάστηκε το Μάιο του 2009 και το μικρότερο Scénic τον Ιούλιο του 2009. Και η τρίτη γενιά διατήρησε τις δυνατότητες που το ξεχώρισαν σαν μοντέλο από την αρχή της καριέρας του, δηλαδή τους τεράστιους χώρους, την πολυμορφικότητά του και την οδηγική του άνεση. Παρά το πολυμορφικό του σχήμα, με το σχετικά μεγάλο του ύψος, ο αεροδυναμικός συντελεστής Cd του μοντέλου ήταν μόλις 0,32. Από πλευράς κινητήρων, η τρίτη γενιά διατέθηκε με 16-βάλβιδους κινητήρες βενζίνης, ατμοσφαιρικούς της Renault, χωρητικότητας 1.6 και 2.0 λίτρων, καθώς επίσης και με έναν 1.4 τούρμπο, απόδοσης 130 ίππων και, από τον Μάρτιο του 2012, με επίσης έναν 1.2 τούρμπο, σε δύο εκδοχές απόδοσης, 115 και 130 ίππων. Διέθετε επίσης πλήρη παλέτα πετρελαιοκινητήρων, χωρητικότητας 1.5, 1.6, 1.9 και 2.0 λίτρων και με ποικιλία ιπποδυνάμεων. Ειδικότερα από τους πετρελαιοκινητήρες, την μεγαλύτερη απήχηση γνώρισε τότε ο 1.6 dCi απόδοσης 130 ίππων, που παρουσιάστηκε την άνοιξη του 2011 και ξεχώρισε για την χαμηλή του κατανάλωση (μόλις 4,5 λίτρα στα 100 χιλιόμετρα), τις χαμηλές εκπομπές ρύπων CO2 (117 γραμμάρια στα 100 χιλιόμετρα) και την τεράστια διαθέσιμη ροπή από πολύ χαμηλά (320 Ν·m από τις 1.750 στροφές το λεπτό). Από πλευράς κιβωτίων, εκτός από το στάνταρ 6-τάχυτο μηχανικό, προσφέρθηκε και με ένα διαρκώς μεταβαλλόμενης σχέσης (CVT) σε συνδυασμό με τον 2-λιτρο κινητήρα, ενώ την άνοιξη του 2011 κυκλοφόρησε και με ένα ημι-αυτόματο διπλού συμπλέκτη, με εμπορική ονομασία EDC / Efficient Dual Clatch. Στο τομέα της παθητικής ασφάλειας, διατήρησε τα υψηλά στάνταρ της Renault, καθώς απέσπασε την ανώτατη διάκριση των 5 αστέρων στις δοκιμές πρόσκρουσης του ανεξάρτητου οργανισμού Euro NCAP. Επίπεδα εξοπλισμού με τα οποία διατέθηκε στην Ελλάδα Scénic: Authentic, Confort, Expression, Dynamique, Privilege Grand Scénic: Confort, Expression, Dynamique, Privilege Τον Ιανουάριο του 2012, το Scénic / Grand Scénic ανανεώθηκε και η κυριότερη αλλαγή έλαβε χώρα στη μπροστινή γρίλια, που έγινε αντίστοιχης αισθητικής με το τότε Renault Clio. Τον Μάρτιο του 2013, παρουσιάστηκε μια ακόμα αισθητική ανανέωση, ιδίως στο μπροστινό μέρος, η οποία συνδυάστηκε μόνο με την 5-θέσια έκδοση, ενώ η 7-θέσια έκδοση τότε διακόπηκε προσωρινά και επανήλθε με την εισαγωγή της 4ης γενιάς. Επίσης, με την ανανέωση αυτή, απέκτησε ένα νέο σαλόνι. Η τέταρτη γενιά του Scénic παρουσιάστηκε στο Σαλόνι Αυτοκινήτου της Γενεύης τον Μάρτιο του 2016. Βασίστηκε στο πρωτότυπο μοντέλο Renault R-Space και ήταν λίγο μεγαλύτερο από τον προκάτοχό του. Αν και προσέθεσε αρκετά σχεδιαστικά στοιχεία crossover SUV, σύμφωνα με μια τότε σχετική ανακοίνωση της Renault παραμένει ένα μικρομεσαίο πολυμορφικό (MPV) αυτοκίνητο. Το μοντέλο απέσπασε 5 στα 5 αστέρια στις δοκιμές πρόσκρουσης του Euro NCAP, για τον εξοπλισμό που φέρει σε ενεργητική και παθητική ασφάλεια. Μια καινοτομία του, είναι το Σύστημα Ενεργού Φρεναρίσματος Έκτακτης Ανάγκης (Active Emergency Braking System), με ανίχνευση πεζών (Pedestrian Detection), που έκανε το Renault Scénic το μοναδικό compact MPV που το διαθέτει ως στάνταρ. ife Zen Business Intens Initiale ParisΕιδικές εκδόσεις: Limited Black Edition TrendΣπάνια έκδοση: Team Rugby (μόλις σε 500 αντίτυπα) Στα πλαίσια των περικοπών της εταιρείας και λόγω των χαμηλών πωλήσεων, επίσημες αναφορές της Renault θέλουν τα Espace, Talisman (η παραγωγή του έληξε τον Φεβρουάριο του 2022) και Scénic να καταργούνται όταν τελειώσει ο κύκλος ζωής τους, το 2022, χωρίς διάδοχο. Automobil Revue. Katalog 1997, 1999, 2000, 2002 & 2013. Renault - Un siècle de creation automobile, C. Le Maître/J.L. Loubet, 2004, ETAI. New Renault Scénic Cars for Sale. New Scénic Cars - Brayley Renault Features All-New SCENIC Renault UK Club Ιδιοκτητών Renault Ελλάδας